Na podlagi 6. člena Tutorskega pravilnika UL NTF Komisija za tutorstvo dne 30.9.2019

objavlja

**R A Z P I S**

**za izbor tutorjev študentov za študijsko leto 2019/20**

S tem razpisom Komisija za tutorstvo vabi študente k sodelovanju v sistemu tutorstva in podrobneje določa postopek izbora. Razpis se objavi na spletni strani NTF, na oglasni deski, o njem se pisno obvesti Študentski svet NTF. Razpis je odprt od dneva objave 30.9.2019 do 15.10.2019.

**Pogoji in merila za izbor tutorja študenta:** tutor študent mora biti v študijskem letu 2019/20 vpisan najmanj v 2. letnik posameznega študijskega programa. Pri izboru imajo prednost študenti z višjo povprečno oceno dosedanjega študija in tisti, ki so že sodelovali pri obštudijskih dejavnostih NTF.

**Uvajalno študentsko tutorstvo** je namenjeno študentom 1. letnika I. stopnje študija in nudi podporo med študijem ter posredovanje študijskih in obštudijskih informacij. Prijavi se lahko vsak študent, ki

* ima status študenta in ni študent 1. letnika I. stopnje študija
* ima pripravljenost pomagati študentom 1. letnika I. stopnje pri vključitvi v univerzitetno okolje
* dobro pozna pravice in dolžnosti študentov, delovanje NTF, Študentskega sveta NTF in drugih oblik študentske organiziranosti
* pozna širšo študentsko problematiko.

**Študentsko tutorstvo** je namenjeno študentom višjih letnikov NTF in/ali tujim študentom na izmenjavi. Prijavi se lahko vsak študent, ki izpolnjuje pogoje za uvajalno študentsko tutorstvo.

**Predmetno študentsko tutorstvo** je namenjeno študentom kot dodatna pomoč pri razumevanju in osvajanju študijske snovi posameznih predmetov študijskega programa. Prijavi se lahko vsak študent, ki izpolnjuje pogoje za uvajalno tutorstvo z dodatnim pogojem, da je njegova ocena pri tutoriranem predmetu najmanj 8,0. Prednost bodo imeli študenti, za katere nosilec predmeta poda pozitivno mnenje in študenti, ki so tutorsko delo že opravljali v študijskem letu 2018/19 in bili pozitivno ocenjeni.

**Tutorstvo za študente s posebnimi potrebami** je oblika pomoči študentom, ki imajo tak status. Prijavi se lahko vsak študent, ki izpolnjuje pogoje za uvajalno tutorstvo z dodatnim pogojem, da je seznanjen s pravicami in dolžnostmi študentov s posebnimi potrebami. Prednost bodo imeli študenti, ki imajo tak status.

**Tutorstvo za študente s statusom športnika ali umetnika** je oblika pomoči študentom, ki imajo tak status. Prijavi se lahko vsak študent, ki izpolnjuje pogoje za uvajalno tutorstvo z dodatnim pogojem, da je seznanjen s pravicami in dolžnostmi študentov s statusom športnikaali umetnika. Prednost bodo imeli študenti, ki imajo tak status.

**Tutorstvo za tuje študente** je oblika pomoči tujim študentom na izmenjavi pri premagovanju kulturnih razlik in privajanju na novo okolje, tako da tutor

* vzpostavi stik s tujim študentom še pred prihodom v Slovenijo oz. takoj po prihodu v Slovenijo
* nudi pomoč tujemu študentu pri urejanju administrativnih zadev
* nudi pomoč tujemu študentu pri vključevanju v študentsko življenje na NTF.

Prijavi se lahko vsak študent, ki izpolnjuje pogoje za uvajalno tutorstvo z dodatnim pogojem, da je vešč komuniciranja v tujem jeziku, ki ga tuji študent uporablja za sporazumevanje v Sloveniji.

Po preteku roka za vložitev prijav bo komisija prijave pregledala ter med prijavljenimi študenti, ki izpolnjujejo pogoje razpisa, izbrala in imenovala tutorje študente najkasneje do 1.11.2019.

 Komisija za tutorstvo

Ljubljana, 30.9.2019